Villa sem greindist fyrir helgi í algengum stýrikerfum er mögulega alvarlegri en menn töldu, segir framkvæmdastjóri netöryggisfyrirtækisins Syndis.
CERT-IS netöryggissveit Fjarskiptastofu hefur virkjað samhæfingarferli vegna alvarlegs veikleika í algengum hugbúnaði. Um er að ræða villu í kóða sem gerir það að verkum að hægt er að komast inn í stýrikerfi hjá rekstraraðilum þeirra. Veikleikinn sem fannst er skilgreindur sem 10, sem er hæsta stig. Netöryggisfyrirtækið Syndis hefur unnið með stórum viðskiptavinu við að tryggja öryggið, en nauðsynlegt er að uppfæra stýrikerfin.
Segir Valdimar Óskarsson framkvæmdastjóri Syndis. Aðstæður núna eru svipaðar og fyrr á árinu þegar veikleiki uppgötvaðist í Microsoft Exchange póstþjóninum sem olli miklum vandræðum. Valdimar óttast að í einhverjum tilvikum hafi tölvuþrjótar náð að komast inn í kerfi áður en náðist að uppfæra, því hver mínúta skipti máli, og þeir síðan bíði þar inni og láti til skarar skríða. Starfsmenn hafi séð að tölvuþrjótar hafi verið að skanna íslenskar tölvur meðal annars hjá þeim kerfum sem Syndis vaktar.
Valdimar segir rétt að gera ráð fyrir að fjöldi hakkara reyni að nýta sér villuna í stýrikerfinu og taki gögn í gíslingu síðar, þar sem ekki hefur tekist að uppfæra í tæka tíð. Hann segir að hinn almenni tölvunotandi ætti ekki að verða var við eða þurfa sérstaklega að óttast árás. En hvað er hægt að gera ef ekki hefur náðst að uppfæra nógu snemma.